OpenLLM-France/wikimedia huggingface dataset:
# Wade

«Wade» té aquests significats:
* Toponímia:
** Wade (Carolina del Nord), població dels Estats Units a l'estat de Carolina del Nord
** Wade (Maine), població dels Estats Units a l'estat de Maine (EUA).
** Wade (Mississipi), concentració de població designada pel cens dels Estats Units a l'estat de Mississipi
** Wade (Califòrnia)
* Biografies:
** Abdoulaye Wade (Kébémer, 1926), polític senegalès
** Dwyane Wade (Chicago, Illinois, 1982), jugador de bàsquet de l'NBA
** Jeremy Wade (1956), presentador britànic de televisió i autor de llibres sobre pesca
** John Francis Wade (1711 - 1786), compositor anglès a qui s'atribueix l'autoria de l'himne nadalenc Adeste fideles
** Joseph A Wade (Dublín, 1796 - Londres, 1845), director d'orquestra i compositor irlandès
** William Wade Hinshaw (Hardin, Iowa, 1867 - 1947), cantant i professor estatunidenc
** Wade Barrett (Preston, Lancashire, 1980), lluitador de lluita lliure britànic
** Wade Hampton, concentració de població designada pel cens dels Estats Units a l'estat de Carolina del Sud
* Miscel·lània:
** Regla de Wade
** Wade-Giles, mètode de transcripció a l'alfabet llatí del xinès mandarí
# Platymantis levigata

Platymantis levigata és una espècie de granota que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Diesmos, M.L., Paguntalan, L. & Pedregosa, M. 2004. Platymantis levigata. Llista Vermella d'Espècies Amenaçades de la UICN 2006. Consulta: 18 d'abril del 2008.
# Tokugawa Ieharu

    En aquest nom japonès, el cognom és Tokugawa.
Tokugawa Ieharu (徳川家治) (20 de juny de 1737 – 17 de setembre de 1786) fou el desè shōgun del shogunat Tokugawa del Japó. Va regnar entre 1760 i el 1786. Fou fill del shogun Tokugawa Ieshige.
El 1782 es va enfrontar amb la Fam de Tenme, el 1784 es va desencadenar un escàndol entre els membres del shogunat després l'assassinat del fill del conseller en cap (wakadoshiyori) del shogun en el Castell Edo. Després el succés, es van fer reformes al shogunat.
Fou enterrat a la ciutat d'Edo.

## Referències

* ↑ Screech, T. (2006), Secret Memoirs of the Shoguns: Isaac Titsingh and Japan, 1779-1822, pp. 148-151, 163-170, 248.

## Bibliografia

* Hall, John Wesley. (1955) Tanuma Okitsugu: Foreruner of Modern Japan. Cambridge: Harvard University Press.
* Screech, Timon. (2000). Shogun's Painted Culture: Fear and Creativity in the Japanese States, 1760-1829. Londres: Reaktion Books. ISBN 978-1-86189-064-1
* Screech, Timon. (2006). Secret Memoirs of the Shoguns: Isaac Titsingh and Japan, 1779-1822. Londres: RoutledgeCurzon. ISBN 0-7007-1720-X
* Titsingh, Isaac. (1822). Illustrations of Japan. Londres: Ackerman.
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon, tr. par M. Isaac Titsingh avec l'aide de plusieurs interprètes attachés au comptoir hollandais de Nangasaki; ouvrage re., complété et cor. sur l'original japonais-chinois, accompagné de notes et précédé d'un Aperçu d'histoire mythologique du Japon, par M. J. Klaproth . París: Oriental Translation Fund of Great Britain and Ireland.— Dos copies d'aquest llibre estan disponibles en línia: (1) en la llibreria de la Universitat de Michigan, digitalitzat el 30 de gener de 2007; i (2) en la llibreria de la Universitat Stanford, digitalitzat el 23 de juny de 2006. Text original en francès.
* Totman, Conrad. (1967). Politics in the Tokugawa bakufu, 1600-1843. Cambridge: Harvard University Press.
# Osage (Iowa)

Osage és una població dels Estats Units a l'estat d'Iowa. Segons el cens del 2000 tenia 3.451 habitants.

## Demografia

Segons el cens del 2000, Osage tenia 3.451 habitants, 1.528 habitatges, i 950 famílies. La densitat de població era de 637,5 habitants/km².
Dels 1.528 habitatges en un 26,1% hi vivien nens de menys de 18 anys, en un 51,5% hi vivien parelles casades, en un 7,9% dones solteres, i en un 37,8% no eren unitats familiars. En el 34,9% dels habitatges hi vivien persones soles el 21,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,81.
Per edats la població es repartia de la següent manera: un 22,5% tenia menys de 18 anys, un 6,7% entre 18 i 24, un 23,1% entre 25 i 44, un 19% de 45 a 60 i un 28,7% 65 anys o més.
L'edat mediana era de 43 anys. Per cada 100 dones de 18 o més anys hi havia 79,5 homes.
La renda mediana per habitatge era de 30.676 $ i la renda mediana per família de 39.856 $. Els homes tenien una renda mediana de 31.488 $ mentre que les dones 22.688 $. La renda per capita de la població era de 17.366 $. Entorn del 5,5% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Osage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Osage». American Fact Finder. Oficina del Cens dels Estats Units, 12-01-2010.
# Big Nick Nicholas

George Walker Nicholas, més conegut com a Big Nick Nicholas, (2 d'agost de 1922, Lansing, Michigan, Estats Units – 29 d'octubre de 1997, Queens, Nova York, Estats Units) va ser un saxofonista de jazz i vocalista. Clarament influenciat per Coleman Hawkins, Nicholas, al seu torn va influenciar el jove John Coltrane en compondre el seu homenatge "Big Nick", que apareix en dos àlbums de 1962, Duke Ellington & John Coltrane i Coltrane. Així mateix, Nicholas va aportar el famós solo de setze compassos a l'emblemàtica composició afrocubana de Dizzy Gillespie, "Llard" (1947).
Nicholas va començar la seva carrera tocant amb els germans Hank i Thad Jones, Earl Hines i Tiny Bradshaw abans d'ingressar en l'exèrcit. A la fi de la dècada de 1940 va tocar en les formacions de Sabby Lewis, J. C. Heard, i Lucky Millinder. Així mateix va treballar amb Mal Waldron, Duke Ellington, Cab Calloway, Charlie Parker i Charlie Mingus.
A finals de 1951, va formar part del sextet de Miles Davis, junt amb Eddie "Lockjaw" Davis, Billy Taylor, Charles Mingus i Art Blakey i va gravar en l'emblemàtic club de jazz, Birdland, de Nova York. Mentre estigué amb Gillespie, també treballava amb Hot Lips Page, amb qui va tocar fins a 1954. Va començar a treballar amb Buck Clayton en 1955. No gravaria el seu primer disc com a capdavanter, Big Nick Nicholas/Big and Warm fins a 1983.

## Referències

* ↑ Biografia de Big Nick Nicholas Arxivat 2011-08-21 a Wayback Machine., apoloybaco.com
* ↑ Ratliff, Ben «Big Nick Nicholas, 75, Singer And Jazz-Band Saxophonist». The New York Times.
* ↑ Biografía de Mal Waldron Arxivat 2011-08-16 a Wayback Machine., apoloybaco.com
* ↑ «Discografía de Miles Davis en discogs». Arxivat de l'original el 2015-01-10. [Consulta: 28 novembre 2014].
# Saint-André-des-Eaux (Costes del Nord)

Saint-André-des-Eaux (en bretó Sant-Andrev-an-Doureier) és un municipi francès, situat a la regió de Bretanya, al departament de Costes del Nord. L'any 2005 tenia 260 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 248 | 250 | 230 | 219 | 204 | 237 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Robert Nogues | PS |
| 2008- | Albert Manchon | |
# Serralada Brahui

La serralada Brahiui (Brahui Range) és una cadena muntanyosa del Balutxistan, al Pakistan, ocupant la part nord del districte de Jhalawan i tot el Sarawan. Inclou les muntanyes entre el riu Mula al sud i el Pishin Lora i Zhob al nord. L'arc que formen mesura 350 km i l'amplada és de 110 km. Els cims principals són el Khalifat (3.545 metres) a la vall de Shahrig, Zarghun (3.639 metres) prop de Quetta, Takatu (3.526), Koh-i-maran (3.326) i les muntanyes Harboi amb el poc de Kakku (3.047 metres)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Francisco Jiménez Tejada

Francisco Jiménez Tejada, més conegut com a Xisco, és un futbolista professional mallorquí, nascut el 26 de juny de 1986, que ocupa la posició de davanter, actualment al CA Peñarol. Ha estat internacional amb la selecció espanyola sub-21.

## Trajectòria

Format al planter de l'Atlètic Balears fins al 2003 i des de llavors en el del Deportivo de La Corunya, a l'abril del 2005 debuta amb el primer equip a la màxima categoria. Al mes següent, aconsegueix dos gols davant el Reial Saragossa. La temporada 05/06 continua amb aparicions esporàdiques, marcant un altre gol. La campanya següent és cedit a la UD Vecindario, de Segona Divisió. Al quadre canari és titular, i si bé acaben descendint, l'illenc marca 13 gols. De nou al Deportivo, qualla una bona temporada 07/08, en la qual, tot i ser no consolidar-se com a titular, marca 9 gols.
Al setembre del 2008 fitxa pel Newcastle United FC per 5,7 milions de lliures. Però, a l'equip anglès no té massa oportunitats, estant per darrere d'altres davanters com Michael Owen, Mark Viduka o Lovenkrands, entre d'altres.
L'estiu del 2009, és cedit al Racing de Santander, de la primera divisió espanyola.

## Referències

* ↑ «Magpies agree Xisco deal». Sky Sports, 01-09-2008. [Consulta: 1r setembre 2008].

## Enllaços externs

* Fitxa del jugador
# Placidochromis acuticeps

Placidochromis acuticeps és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10,3 cm de longitud total.

## Distribució geogràfica

Es troba al llac Malawi (Malawi, Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 «Placidochromis acuticeps» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Torre de la Vall

La torre de la Vall o torre de Guaita és una fortalesa situada al terme municipal de Tavernes de la Valldigna, València, que va formar part de la xarxa defensiva dissenyada al segle xvi per Vespasiano Gonzaga y Colonna per protegir la costa dels atacs pirates barbarescs, construïda al llarg de la costa mediterrània.
És Bé d'interés cultural des del 25 de juliol de 2002 amb número ministerial R-I-51-0010817.
Està situada junt a la platja en un terreny pla, entre les torres de Cullera i de Xeraco. És la més alta de les torres de l'antic Regne de València. És troncocònica i la base té uns sis metres de diàmetre. Està construïda amb carreus i morter. A banda de la planta baixa, en té tres superiors i una terrassa. A la segona planta, es pot observar una xemeneia i diversos armaris. En l'última planta i, coincidint amb la porta d'entrada, sobreïx del mur el matacà, element defensiu molt utilitzat per a castells i fortaleses. No té escales, per la qual cosa sembla que s'hi utilitzaven escales de mà, que en retirar-se facilitaven la defensa. Té una sola porta en la planta baixa, una finestra i algunes espitlleres.
El 1563 el mestre racional i Juan Bautista Antonelli van indicar que a la torre de Vall de Alfóndec se li farien les seues defenses i se li proveïria d'un pedrer. En 1585 Juan de Acuña va assenyalar que la torre de la Vall de Alfandaga era circular, i molt prima, amb dos guardes i dos a cavall.
Segons la descripció de l'Inventari del Ministeri de Cultura de 1980, la torre conservava alguns merlets, tot i que molt deteriorats.
Actualment està condicionada com a zona d'esplai i es vol el potenciar el seu ús per al lleure. Aquesta torre, encara que es considera que forma part de l'escut de Tavernes, no hi té res a veure.

## Referències

* ↑ «Inventari General del Patrimoni Cultural Valencià».
* ↑ Castillos de España (en castellà). [València]: [Generalitat Valenciana : Asociación Española de Amigos de los Castillos Números 156-157-158-159], 2009, p. 36. ISBN ISSN 0008/7505.
* ↑ «Fitxa BIC Direcció General de Patrimoni». Web. GVA, 2015. [Consulta: agost 2015].
* ↑ «Tavernes revitalitzarà la Torre de Guaita». Web. El punt avui, 2015. [Consulta: agost 2015].
# Osaka Aquarium Kaiyukan

L'Aquari d'Osaka （海遊館 Osaka Aquarium Kaiyukan), és un aquari públic localitzat a Minato-ku, prop de la badia d'Osaka. Està ubicat a uns cinc minuts caminant des de l'estació de Osakako de la línia Chuo (metro d'Osaka). Va ser inaugurat el maig de 1990. En l'aquari s'hi exhibeixen aproximadament 470 espècies, tot i que un dels elements més destacats és l'existència de taurons balenes.

## Referències

* ↑ «Peter Chermayeff LLC». peterchermayeff.com. Peter Chermayeff LLC. Arxivat de l'original el 2012-04-19. [Consulta: 17 desembre 2011].
* ↑ «Osaka Aquarium (Kaiyukan)». frommers.com. Frommer's. [Consulta: 17 desembre 2011].
# Scuola Normale Superiore de Pisa

La Scuola Normale Superiore de Pisa és una escola superior universitària de l'estat italià, que té com a objectiu donar una formació científica i literària de nivell alt. Fou fundada l'any 1810 per Napoleó, seguint el mateix model que l'École Normale Supérieure de París. Per ella han passat tres premis Nobel italians: Giosuè Carducci, Carlo Rubbia i Enrico Fermi i també dos presidents d'Itàlia: Giovanni Gronchi i Carlo Azeglio Ciampi. Téla seva seu a l'emblemàtic Palau de la Carovana, que presideix la Plaça dels Cavallers de Pisa.

## Els estudiants de l'escola

Els cursos ordinaris, són un programa d'educació triennal + magistral, que es completen en paral·lel i a dos bandes, per una part els cursos propis de l'escola i per l'altra els cursos amb la Universitat de Pisa, sempre sota la supervisió de l'Escola Normal Superior.
Els cursos de perfeccionament (PhD) s'organitzen en tres modalitats: la "Classe de Ciències" i la "Classe de Lletres", que tenen lloc a Pisa; i la "Classe de Ciències Socials", que té lloc a la seu de Florència, al Palazzo Strozzi. Els estudiants són admesos a l'escola per via d'un concurs nacional que es publica entre maig i juny i que posa a disposició un nombre variable de places. D'aquesta manera es fa una selecció dels estudiants que s'admeten a les classes de perfeccionament de ciències i de lletres de cada any (de vint-i-cinc a trenta llocs cadascuna). Els estudiants admesos reben una borsa d'estudis que inclou l'allotjament en càmera individual i una dotació econòmica per tal de seguir i aprovar les matèries dels cursos organitzats a l'escola, per tal de fer la inscripció a la Universitat de Pisa.

## Referències

* ↑ «La storia - Scuola Normale Superiore». Scuola Normale Superiore. [Consulta: 11 abril 2012].
* ↑ «Ammissione al corso ordinario» (en italià). Scuola Normale Superiore de Pisa. [Consulta: 12 abril 2012].
* ↑ «Ammissione al corso di perfezionamento» (en italià). Scuola Normale Superiore de Pisa. [Consulta: 12 abril 2012].
# Francisco Jezuíno Avanzi

Francisco Jezuíno Avanzi, conegut com a Chicão, (30 de gener de 1949) és un exfutbolista brasiler.

## Selecció del Brasil

Va formar part de l'equip brasiler a la Copa del Món de 1978.

## Referències

* ↑ Francisco Jezuíno Avanzi, Fitxa a Soccerway
* ↑ Francisco Jezuíno Avanzi Fitxa i estadístiques a la FIFA
* ↑ Francisco Jezuíno Avanzi a National-Football-Teams.com (anglès)
* ↑ «Todos os brasileiros - 1978» (en portuguès). FolhaOnline, 09-12-2005. [Consulta: 16 desembre 2017].
# Welf de Caríntia

Welf (mort 13 de novembre de 1055), que segons la genealogia de la línia de Suàbia de la casa vella dels Welfs seria Welf III, fou duc de Caríntia i marcgravi de Verona el 1047. Era l'únic fill de Welf II, comte d'Altdorf, i d'Imiza. Caríntia va ser l'últim ducat alemany que va tenir personalment l'emperador Enric III (Enric IV de Caríntia), abans que el donés a Welf.
Welf (III) mai es va casar i no tenia fills quan va morir al seu castell al Llac de Constança, el 1055. Va llegar els seus béns a l'Abadia d'Altdorf, on la seva mare era abadessa. Ella al seu torn li va donar la propietat a Welf IV, el fill de la germana de Welf III, Khuniza i d'Albert Azzo II, marcgravi de Milà. Welf va ser l'últim dels Welfs de la línia vella, les seves terres van passar a la branca major de la casa d'Est, coneguda com a casa jove dels Welfs. El ducat de Caríntia va passar a l'ezzònida Conrad III.

## Notes

* ↑ considerat el fundador de la casa d'Este

## Referències

* Franz von Krones: Welf III. a: Allgemeine Deutsche Biographie (ADB), Duncker & Humblot, Leipzig 1896
# Placidochromis domirae

Placidochromis domirae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,3 cm de longitud total.

## Distribució geogràfica

Es troba al llac Malawi (Malawi, Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Torre de la marina de Laboe

La Torre de la marina de Laboe, en alemany Marine-Ehrenmal Laboe és un monument commemoratiu a l'entrada le braç de mar Kieler Förde a Laboe (Slesvig-Holstein, Alemanya) construït de 1928 a 1936, a l'inici per a honrar els 34.836 soldats de la Marina de Guerra caiguts a la Primera Guerra Mundial.
Era una iniciativa de l'Associació dels Mariners d'Alemanya (Deutscher Marinebund) i va construir-se principalment amb donacions. Entre l'inici de l'obra i la inauguració es van passar uns anys i la Machtergreifung dels Nazis. Els nazis van aprofitar la inauguració del monument per a glorificar la seva ideologia militarista, tot i que el Führer Adolf Hitler no va voler fer un discurs a la cerimònia d'inauguració, per què no li agradava l'estil expressionista que considerava com a kitsch. Va construir-se damunt un búnquer que protegia l'entrada del Kieler Förde, el braç del Mar Bàltic que dona l'accés al port de Kiel.
Després de la Segona Guerra Mundial el monument va escaure a les forces d'ocupació britàniques que en un primer moment van pensar a fer-lo saltar. Aquesta decisió va ser anul·lat quan va palesar que el monument era anterior a la presa de poder dels nazis. El 1954, els britànics van tornar el monument a l'Associació dels Mariners d'Alemanya que va transformar-lo en memorial dedicat als mariners civils i militars de les nacions, caiguts a les dues guerres mundials.
El 1954 el monument va ser dedicat a: «A la memòria de tots els navegants alemanys d'ambdues guerres mundials i als morts al bàndol dels nostres adversaris». La dedicació va canviar-se el 1996, quan el monument va ser rebatejat com a memorial de tots els morts al mar: «A la memòria de tots els morts al mar de totes les nacions. Exhortació per a una navegació lliure pacífica a tots els mars».

## Arquitectura

El monument comprèn la torre, la cort d'honor rodona, la cripta sota la cort i un espai museístic. És una construcció de formigó, coberta de maons decoratius.

## Bibliografia

* Prange, Thorsten. Das Marine-Ehrenmal in Laboe – Geschichte eines deutschen Nationalsymbols (El monument de la marina a Laboe: història d'un monument nacional (en alemany). Wilhelmshaven: Brune, 1996. ISBN 3-930510-63-4.

## Referències

* ↑ Font: taula d'informació a la sale d'exposició del monument
* ↑ Hartwig, Dieter. «Das Marine-Ehrenmal in Laboe. Kontinuität und Wandel einer nationalen Gedenkstätte (El monument de la marina a Laboe: continuïtat i canvi d'un monument nacional)». A: Nordlichter: Geschichtsbewußtsein und Geschichtsmythen nördlich der Elbe. Beiträge zur Geschichtskultur (en alemany). vol. 27. Colònia 2004: Böhlau. ISBN -412-10303-9..
* ↑ Text original en alemany: Dem Gedenken aller toten deutschen Seefahrer beider Weltkriege und unserer toten Gegner
* ↑ Text original en alemany: Gedenkstätte für die auf See Gebliebenen aller Nationen. Mahnmal für eine friedliche Seefahrt auf freien Meeren
# Odo

«Odo» té aquests significats:
* Odo (Star Trek) personatge de Star Trek
* Odo (aranya), un gènere d'aranyes de la família dels xenoctènids
# Sascha Urweider

Sascha Urweider (Meiringen, 18 de setembre de 1980) va ser un ciclista suís, que fou professional entre el 2004 i el 2006, quan va donar positiu en testosterona i va ser apartat del seu equip.

## Palmarès

* 2003
** Vencedor d'una etapa al Giro de la Vall d'Aosta

### Resultats al Giro d'Itàlia

* 2005. 139è de la classificació general

## Referències

* ↑ «El Phonak suspende de forma preventiva a Sascha Urweider tras dar positivo por testosterona». europapress.es, 14-03-2006 [Consulta: 21 octubre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com